Kuid mina käitun selliste kirjade puhul hoopis vastupidi. Sageli just avaldangi sellised spämmi-kommentaarid tagamõttega, et spämmerid loeksid minu vastust ja saaksid aru, et selle blogi kaudu ei ole neil võimalik oma saidile varjatud reklaami teha, mida nad väga ihkavad. Sest paraku nad näevad, et jäävad alati kaotajaks, kuna eemaldan viite nende kodulehele. Kommentaari enda avaldamine aga annab neile krehvtise ja iroonilise vihje, et nad taolist postitust enam iialgi ei püüaks siia sokutada.